b'\n_START_ARTICLE_\nMarie Alizon\n_START_SECTION_\nBiografia\n_START_PARAGRAPH_\nFilla d\'hotelers, pren la direcci\xc3\xb3 de l\'empresa familiar quan la seva mare cau greument malalta. Maria i la seva germana Simone Alizon contactaren amb la xarxa Johnny a l\'octubre de 1941. Aquesta xarxa operava a Gran Bretanya des de mar\xc3\xa7 de 1941 i s\'ocupava principalment de vaixells de guerra alemanys estacionats a Brest, quan, com a resultat dels arrests, la xarxa hagu\xc3\xa9 d\'abandonar els seus punts d\'emissi\xc3\xb3 de Finisterre. Es va traslladar a Rennes i Marie Alizon i la seva germana Simone rebien la informaci\xc3\xb3 "codificada" que posteriorment transmetien a les estacions de r\xc3\xa0dio que radiotelegrafiaven a Londres. Hi havia dos operadors de r\xc3\xa0dio a l\'hotel, on els membres de la xarxa rebien asil quan viatjaven a Rennes._NEWLINE_Marie i Simone Alizon foren arrestades per la Feldgendarmerie el 13 i 17 de mar\xc3\xa7 de 1942. Foren empresonades uns dies a Rennes, i d\'all\xc3\xad foren transferides a la pres\xc3\xb3 de La Sant\xc3\xa9 a Par\xc3\xads, despr\xc3\xa9s a la centre de detenci\xc3\xb3 de Fresnes i finalment, el 10 de novembre 1942 al Fort de Romainville. cap el gener de 1943 se n\'assabenten de la mort de la seva mare, esdevinguda el 5 de juliol de 1942._NEWLINE_Ambdues s\xc3\xb3n deportades al camp d\'Auschwitz el 24 de gener de 1943 (amb el comboi dels 31.000). Marie va morir, esgotada, a causa d\'una otitis sense tractat despr\xc3\xa9s d\'haver estat transferida al revier el 4 de juny de 1943. Simone Alizon va sobreviure als camps, conservant importants seq\xc3\xbceles. Es va casar amb un dels fundadors de la xarxa Johnny, Jean Le Roux.'